બોચાસણવાસી અક્ષર પુરુષોત્તમ સ્વામીનારાયણ સંસ્થા સંચાલિત ભરૂચના સ્વામીનારાયણ મંદિર ખાતે રવિવારે રાજયભરમાંથી આવેલા હજારો અનુયાયીઓની હાજરીમાં મહંત સ્વામી અક્ષરનાથજીએ દિવ્યભાસ્કરના જળશ્રી કૃષ્ણ અભિયાન અંતર્ગત પાણી વિશે મનનીય પ્રવચન આપ્યું હતું. તેમણે જણાવ્યું હતું કે, વર્ષો પહેલા પાણીની તંગી ન હતી અને આજે પીવાનું પાણી પણ વેચાતું લેવું પડી રહયું છે. સાંપ્રત સમયમાં પાણીની બચત દરેક નાગરિકની પ્રાથમિકતા બની છે. નળમાંથી ટપકતું પાણી સામાન્ય લાગતું હોય છે પણ 24 કલાકમાં 10 લીટર પાણી વહી જતું હોય છે.